fi fi fi fi sv en fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi es fi fr fi fi fr fr fi fi fi fi fi fi fi fi fi fi fi fi fi fi fi fi fi fi fi fi en fi et fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi cy fi fi cy fi fi cy fi fi cy fi fi fi fi fi fi fi fi cy fi fi fi fi fi cy fi fi fi fi fi fi fi fi fi fi fi fi fi fi fi fi fi fi fi fi fi fi it fi fi fi fi fi fi fi fi de fi fi fi fi fi et fi fi fi fi fi fi ms fi fi fi fi fi fi fi fi fi sv en fi fi fi en fi sv en es
Hakukenttä. Hae kirjoittamalla hakusana ja klikkaamalla enter. Hae
Sulkemiskorvaus keskisuurille ja suurille yrityksille
Tietoa Suomen elpymis- ja palautumissuunnitelman toimeenpanosta
Korvaus- ja vahinkopalvelut sekä muut palvelut
Rahoitus- ja lainapalvelut sekä valtionvelka
Valtiontalouden kuukausitiedotteet 2014-2020 (ei päivitetä enää)
Kuntien ja hyvinvointialueiden talousraportoinnin tiedote
Tämä on työtapaturmakorvausten palvelusivu. Sivu koostuu neljästä välilehdestä. Yleistä-välilehdellä on palvelun perustietoja ja ohjeita, Tapaturmayhdyshenkilö-välilehdellä on ohjeita tapaturmayhdyshenkilöille, Lomakkeet ja lainsäädäntö -välilehdeltä pääset kirjautumaan asiointikanavaan, jossa korvausta haetaan ja Etätyö-välilehdellä on kerrottu, miltä osin etätöissä sattuneita tapaturmia korvataan.
Valtion henkilöstön työtapaturmailmoituskäytäntö 15.2.2021 alkaen.
Uudessa tavassa vahingon kärsinyt tekee itse ilmoituksen Valtiokonttorin sähköisessä asiointipalvelussa, jonka jälkeen tapaturmayhdyshenkilö täydentää, vahvistaa ja lähettää ilmoituksen Valtiokonttoriin.
Huomioithan, että työtapaturmayhdyshenkilöllä tulee olla voimassa oleva sähköinen valtuutus Suomi.fi -palvelussa, jotta hänellä on oikeus käsitellä virastonsa tapaturmailmoitukset.
Valtiokonttori korvaa valtion palvelussuhteessa oleville henkilöille sattuneet työtapaturmat ja ammattitaudit.
Korvaukset perustuvat tapaturma- ja ammattitautilainsäädäntöön.
Tapaturmalla tarkoitetaan ulkoisesta tekijästä johtuvaa äkillistä ja odottamatonta tapahtumaa, joka aiheuttaa työntekijälle vamman tai sairauden. Työtapaturma sattuu työntekijälle työssä, työntekopaikan alueella tai työntekopaikan alueen ulkopuolella työtehtävissä.
Tyypillisiä työtapaturmia ovat liukastumiset ja kaatumiset, jotka sattuvat työpaikalla, matkalla töihin tai töistä kotiin.
Kotona ja määrittämättömässä paikassa tehtävässä työssä korvaussuoja on voimassa vain työnteon yhteydessä. Työnantajan välitön työnjohto- ja valvontaoikeus ei ulotu etätyöhön. Tällöin työntekijä päättää itse työympäristöstään ja siitä, miten työnsä tekee ja tällöin esimerkiksi ruokailu- ja virkistystauot eivät kuulu turvan piiriin.
Sähköisen asioinnin piiriin kuuluvat valtion palvelussuhteessa olevat henkilöt.
Henkilö, joka suorittaa työkokeilua, valmennusta tai rangaistusta tai on eläkeläinen tai sopimuspalokuntalainen, heillä on erilainen työtapaturmailmoituskäytäntö. Tällöin ota yhteys Valtiokonttorin korvauspalveluihin.
Valtion henkilöstön työtapaturmailmoituskäytäntö 15.2.2021 alkaen.
* Lääkärikäynnin yhteydessä kerro työnantajasi nimi ja vakuutuslaitokseksi Valtiokonttori.
* Tee välittömästi tapaturman sattumisen jälkeen tapaturmailmoitus Valtiokonttorin sähköisessä asiointipalvelussa. Vaatii vahvaa tunnistautumista (verkkopankkitunnus, mobiilivarmenne tai varmennekortti). Käytä Chrome, Firefox, Edge, Safari tai Internet Explorer 11-verkkoselaimia, jotta palvelu toimii moitteettomasti.
* Ilmoita esimiehellesi työtapaturmasta.
* Jo vireillä olevaa tapaturmailmoitusta voit täydentää myöhemmin lisätietolomakkeella.
* Tapaturma-asiamies saa myös tiedon ilmoituksestasi, tarkistaa ja vahvistaa sen.
* Saat sähköpostiisi tiedon, kun tapaturma-asiamies on tarkistanut ja vahvistanut ilmoituksen.
* Saat Valtiokonttorin päätöksen postitse.
* Työnantaja tai muu vastuuorganisaatio saa päätöksen vain, jos on oikeutettu ansiomenetyskorvaukseen tai sairaanhoitokulukorvaukseen tai vahinkoa ei korvata.
Työtapaturma- ja ammattitautilain perusteella maksettavia etuuksia ovat mm.
sairaanhoidosta aiheutuvat välttämättömät matkakulut
ansionmenetyskorvauksena maksettava päiväraha, tapaturmaeläke tai ammatillisen kuntoutuksen ajalta kuntoutusraha
vamman tai sairauden aiheuttaman pysyvän toiminnallisen haitan johdosta maksettava haittaraha.
Jos vahingostasi on tehty vahinkoilmoitus jo aikaisemmin, ilmoita myöhemmin aiheutuneet sairaanhoito-, lääke- ja matkakulut lisätietolomakkeella. Älä  tee uutta vahinkoilmoitusta.
Jos sinulle sattuu työaikana tapahtuvassa viikko-/kuntoliikunnassa tapaturma, olet oikeutettu tapaturmakorvaukseen. Edellytyksenä korvaukselle on, että:
fyysisen kunnon ylläpitovelvollisuus perustuu lakiin tai viranomaismääräykseen
viikko-/kuntoliikunta on työnantajan hyväksymää
Fyysistä suorituskykyä koskevia erityisvaatimuksia liittyy esim. poliisin ja sotilasammattihenkilöiden työhön. Viikko-/kuntoliikunnassa sattuvia tapaturmia ovat esimerkiksi
kuntosaliharjoittelussa paino putoaa varpaan päälle ja varvas murtuu
kuntotestauksessa Cooperin testissä nilkka nyrjähtää, kun juoksija astuu radalla olevaan kuoppaan.
Tarvitsetko materiaalia tai asiantuntijaluentoa työtapaturmien korvaamisesta?
Tulemme mielellämme kertomaan palveluistamme virastoosi!
Valtiokonttori korvaa valtion palvelussuhteessa oleville henkilöille sattuneet työtapaturmat ja ammattitaudit.
Tapaturmayhdyshenkilön tai työnantajan edustajana sinulla on velvollisuus tarkistaa ja vahvistaa vahinkoilmoitus Valtiokonttorille viipymättä saatuasi tiedon vahinkotapahtumasta.
Viraston tapaturmayhdyshenkilöiden yhteissähköpostilaatikkoon tulee ilmoitus, kun työntekijä on tehnyt vahinkoilmoituksen. Avaa sähköpostissa oleva linkki.
Tunnistaudut ensisijaisesti henkilönä palveluun – valtuutus on annettu sinulle henkilökohtaisesti.
Vahvista viraston nimi valinnalla ja jatka eteenpäin. Suomi.fi-palvelussa virastoja kutsutaan nimellä yritys.
Valitse hakemuslistalta vahvistettava hakemus. Saat hakemuksen tiedot auki painamalla ”Muokkaa”.
Tarkista vahingoittuneen ilmoittamat tiedot (neljä ensimmäistä välilehteä) ja muuta tarvittaessa. Voit tallentaa hakemuksen myös keskeneräisenä. Toiminto löytyy jokaisen sivun alalaidasta. Seuraavalla kerralla löydät keskeneräisen hakemuksen kirjautumalla palvelun etusivulle.
Täydennä Työnantajan vahvistus -välilehden tiedot (puhelin, sähköposti ja mahdolliset liitteet)
Vahvista tai peruuta ilmoitus, jos hakija ei ole lainkaan viraston palvelussuhteessa, suorittaa työkokeilua tai opiskele oppilaitoksessa tai jos hakemuksessa on merkittäviä virheitä tai puutteita. Keskustele työntekijän kanssa ja pyydä häntä täyttämään uusi tapaturmailmoitus.
Lähetä ilmoitus viimeisellä välilehdellä.
Vahingoittunut saa ilmoituksen, että ilmoitus on hyväksytty työnantajan osalta.
Jos ilmoitusta tarvitsee täydentää myöhemmin, niin tee se Lisätietoilmoituksella.
Kootusti lisätietoa, miten uusi työtapaturmailmoituskäytäntö toimii ja usein kysyttyjä kysymyksiä.
Valtiokonttori ilmoittaa vahingoittuneelle viipymättä häntä koskevan asian vireille tulosta ja aloittaa asian selvittämisen viimeistään 7 arkipäivän kuluessa. Valtiokonttorin on annettava päätös viimeistään 30 päivän kuluessa siitä, kun se on saanut asian ratkaisemiseksi riittävät selvitykset.
Työtapatuma- ja ammattitautilaki rajoittaa työnantajan oikeutta saada tietoja vahingoittuneen terveydentilasta ja muista salassa pidettävistä seikoista. Työnantaja tai muu vastuuorganisaatio saa päätöksen vain, jos kyse on ansionmenetyksen korvaamisesta ajalta, jolta työnantaja on maksanut palkkaa tai jos se on maksanut sairaanhoitokuluja.
Miten toimin vahingon sattuessa? (ohje)
HUOM! Älä käytä lisätietolomaketta valituksen tekemiseen.
Valituksen voit tehdä kirjallisena osoitteeseen Valtiokonttori, PL 14, 00054 VALTIOKONTTORI tai sähköpostilla muutoksenhaku@valtiokonttori.fi
Toimintaohjeet, jos on tapahtunut tapaturma TE-toimiston kanssa sovitussa valmennuksessa tai työkokeilussa >>
Vakuutustodistus: Koska tarvitsen vakuutustodistusta?
Yksityispuolen hoitolaitoksiin (esim. Mehiläinen, Terveystalo, Aava, Pihlajalinna jne.) ei tarvita vakuutustodistusta. Jo hoitoon hakeutuessa on hyvä kertoa, että vakuutuslaitos on Valtiokonttori. Julkisen puolen palvelut vaativat vakuutustodistuksen, jotta ne pystyvät kohdistamaan laskutuksen oikein. Löydät vakuutustodistuksen täältä >.
Toimita lisätietoja tai ilmoita muutoksista avoimeen hakemukseen
Vakuutustodistus valtion työssä sattuneesta tapaturmasta >
Maksusitoumushakemus lääkkeitä varten >
Työtapaturma- ja ammattitautilaki (459/2015) >
Miksi etätyössä sattuvia tapaturmia ei aina korvata työtapaturmina?
Työtapaturma- ja ammattitautilain mukaan etätyössä vain työnteon yhteydessä sattuvat tapaturmat korvataan. Huomioitavaa, että työnantajan välitön työnjohto- ja valvontaoikeus ei ulotu etätyöhön. Työntekijä päättää itse työympäristöstään ja siitä, miten työnsä tekee. Esimerkiksi ruokailu- ja virkistystauot eivät kuulu turvan piiriin.
Etätyössä kotona tai määrittämättömässä paikassa/ tapaturmaturva
Työntekopaikan alueella: ruokailu, kahvitauko, wc-käynti, taukoliikunta ja näihin liittyvä liikkuminen
Asunnon ja työpaikan välinen välitön matka
Vähäinen poikkeama työmatkalla: lasten vienti päiväkotiin, ruokakaupassa käynti
Ruokailu- tai virkistystauko ulkona työntekopaikan läheisyydessä
Etätyössä kotona tai määrittämättömässä paikassa/ tapaturmaturva
Henkilö liukastui hiekoittamattomalla jalkakäytävällä lähtiessään kiinteälle työpaikalle ja kaatui, jolloin loukkasi ranteensa.
Henkilö oli lounastauolla keittiössä. Säilykepurkkia avatessa hän sai haavan sormeensa.
Henkilö laittoi kannettavan tietokoneen sähköjohtoa pistorasiaan työpisteessään ja sai sähköiskun.
Henkilö juoksi wc:stä vastaamaan puhelimeen ja kompastui.
Julkaistu 11.6.2018 , Päivitetty 6.10.2022 klo 12:16
Vahvaa tunnistautuminen sähköiseen asiointipalveluun: miten se toimii?
Tunnistautumiseen vaihtoehdot ovat mobiilivarmenne tai oman verkkopankkisi tunnistussovellus sekä varmennekortti. Varmennekortti on sähköinen henkilökortti sekä Digi- ja väestötietoviraston myöntämä organisaatiokortti. Monilla virastoilla on käytössä oman viraston varmennekortti, mikä on jokaisen henkilökohtainen. Vanha tunnistautuminen vaatii henkilökohtaista tunnistautumista.
Lounasaikana pelataan työnantajan hyväksymä sählyvuoro. Tapaturma sattuu, kuuluuko se turvan piiriin?
Lounastauolla liikunnassa sattuva tapaturma ei kuulu työtapaturmaturvan piiriin.  Kuntoliikunnassa sattuva tapaturma korvataan vain, jos se sattuu työaikana ja se on työnantajan hyväksymää ja sen tarkoituksena on työntekijän fyysistä kuntoa koskevien erityismääräysten täyttäminen.
Onko sähköisessä lomakkeessa tarkennusta, jos henkilö on ollut tapaturman sattuessa etätöissä?
Lomakkeen lisätietoon on hyvä merkitä, jos tapaturma sattui etätöissä.
Mistä löydän työtapaturmien sähköisen asiointipalvelun?
Tee välittömästi tapaturman sattumisen jälkeen tapaturmailmoitus Valtiokonttorin sähköisessä asiointipalvelussa https://asiointipalvelu.valtiokonttori.fi/tyotapaturmat/ Huom! vaatii vahvaa tunnistautumista (verkkopankkitunnus, mobiilivarmenne tai varmennekortti). Käytä Chrome, Firefox, Edge, Safari tai Internet Explorer 11-verkkoselaimia, jotta palvelu toimii moitteettomasti.
Ongelma tunnistautumisessa sähköiseen asiointipalveluun Osuuspankin tunnuksilla?
Jos on ongelmia tunnistautua sähköiseen asiointipalveluun Osuuspankin pankkitunnuksilla, on syytä varmistaa ensimmäiseksi selain. Osuuspankin tunnistautuminen sähköiseen asiointipalveluun ei toimi Internet Explorerilla, joten suosittelemme käyttämään Chromea tai Firefoxia.
Lisää kysymyksiä ja vastauksia
Tilastoja korvaus- ja vahinkopalveluista
Työ- ja sotilastapaturmien sekä matkavahinkojen laskutus Valtiokonttorilta
Tilastoja: Työ- ja sotilastapaturmat
Lomakkeet ovat palveluiden yhteydessä. Valitse ensin palvelu, johon liittyen haet korvauksia....
Asiakaspalvelu – Työtapaturmat ja ammattitaudit
Valtiokonttori ei peri 0295-numeroihin soitetuista puheluista maksuja. Operaattorit perivät puheluista normaalin matkapuhelin-/palveluverkkomaksun.
PL 200, 00054 VALTIOKONTTORI
Sörnäisten rantatie 13, Helsinki
PL 14, 00054 Valtiokonttori
Puh. vaihde 0295 50 2000
Faksi 0295 50 3333
Usein kysyttyä kustannustuesta >